《代上陈给事二首》
宋代·林亦之

谢安旧宅翠云环，复见新墙月样弯。
市近岂容三岛客，楼居须样九仙山。
去天尚郁金门步，计日催归玉笋班。
好与衣冠添盛事，一门三府照人寰。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。